stanford-oval/wikipedia huggingface dataset:
סיטרואן FAF

| --- | --- |
סיטרואן FAF
סיטרואן FAF
 מאפיינים כלליים
 יצרן:  סיטרואן
 שנות ייצור:  1973–1979 (בצרפת)
 הרכבה:  צרפת צרפת  פורטוגל פורטוגל  סנגל סנגל  אינדונזיה אינדונזיה  גינאה גינאה  הרפובליקה המרכז-אפריקאית הרפובליקה המרכז-אפריקאית  יוון יוון - גרסה הקרויה "סיטרואן פוני"  ספרד ספרד  צ'ילה צ'ילה
 מודל אחריו:  Citroën E-Méhari
 סיווג:  4x2 ,4x4
 מרכב:  2 דלתות, 3 דלתות, 5 דלתות
 אורך:  3,586 מ"מ
 רוחב:  1,560 מ"מ
 גובה:  1,586 מ"מ
 משקל:  680-750 ק"ג
 בסיס גלגלים:  2,400 מ"מ
 מפרט טכני
 מנוע:  2 צילינדרים, 602 סמ"ק, המפיק 29 כ"ס (מנוע דגם סיטרואן 2CV)
 הילוכים:  תמסורת ידנית - 4 מהירויות
 מהירות מרבית:  100 קמ"ש
 קשר:  סיטרואן 2CV
סיטרואן FAF, שנת 1980, דגם 4x4
סיטרואן FAF
סיטרואן FAF  היא מכונית סופר מיני אשר יוצרה על ידי חברת סיטרואן הצרפתית בין השנים 1973–1979. יוצרו 33,180 יחידות.
פותחו מספר גופי סגנון של הדגם.
כמות לא מבוטלת מדגם ה"סיטרואן FAF", יוצרה ונמכרה בארצות אפריקה.
דגם ה"סיטרואן FAF" התבסס על דגם ה"סיטרואן 2CV", כולל כל מפרט המנוע.
תצורות

3 דלתות
5 דלתות
2 דלתות (טנדר)
תצורות > סוגי הנעה

4x2
4x4
תצורות > סוגי גג

גג פח סגור
גג ברזנט
גג פתוח לחלוטין
ייצור מחוץ לצרפת

פורטוגל - 810 יחידות, בין השנים (1977–1981)
סנגל - 15 יחידות, בשנת 1981
אינדונזיה - 600 יחידות, בין השנים 1979–1980
הרפובליקה המרכז אפריקאית - 60 יחידות, בשנת 1980
גינאה - 300 יחידות, בין השנים 1979–1980
יון - הדגם היה קרוי "סיטרואן פוני" (בין השנים 1975–1982)
ספרד
צ'ילה - הדגם היה קרוי "Yagàn"
תמונות

סיטרואן FAF - טנדר
סיטרואן FAF (יוצר ביוון, קרוי: "סיטרואן pony")
(גרסה של סיטרואן FAF, יוצר ביון, קרוי: "סיטרואן pony")
ראו גם

סיטרואן
סיטרואן 2CV
לקריאה נוספת

סיטרואן דגם FAF (FAF Facile à fabriquer, facile à financer - easy to build, easy)
סיטרואן FAF (Citroën FAF (1978-1983))
סירופ שוקולד

| --- | --- |

סירופ שוקולד של Bosco מהמאה ה-19
 
 מאכלים
 סוג:  סירופ, שוקולד 
 מרכיבים עיקריים:  אבקת קקאו, vanillin sugar, קצפת 
 
סירופ שוקולד הוא סירופ המבוסס על סירופ גלוקוז, בתוספת קקאו, צבעי מאכל וחומרי טעם וריח הנותנים לו טעם וניחוח של שוקולד. לעיתים מכיל הסירופ תוספת ממתיק כגון סוכר, מולסה או דבש, ועמילנים למאכל למטרות המתקה, הסמכה ושימור.
סוגים

חברות רבות מייצרות סירופ שוקולד, כולל מותגים המופצים בשווקים בינלאומיים כגון הרשי ונסטלה. קיימים מותגים מקומיים שידועים בעיקר בשווקים היחסיים, כגון "בוסקו" בארצות הברית, או "אפיכל" בישראל.
הסירופים מיוצרים בצמיגות וגוון שונים, אך על פי רוב הם בעלי ברק וגוון חום כהה עד שחור.
שימושים

סירופ שוקולד מקובל כרוטב לקינוחים שונים, כמו גם בסיס לקוקטיילים ובסיס לשוקו.
בתקופה בה סרטי קולנוע רבים צולמו בשחור ולבן בלבד, היה שימוש רב בסירופ שוקולד לחיקוי דם. דוגמה מפורסמת היא הדם שהותז בסרט פסיכו של אלפרד היצ'קוק. כיום משתמשים בסירופ גלוקוז עם צבע מאכל אדום.
נהר ראשי

הסיווג ההידרולוגי של יובלים, נחלים, נהרות ונהר ראשי על פי שיטת סטראלר (1957). קטע הנהר הראשי שמקבל סדר רביעי באיור, משמעותו, שמקצהו העליון (בצבע האדום) ועד לשפך הנהר לבסיס הסחיפה הסופי, אין אף יובל מסדר שלישי אלא מסדר שני או ראשון בלבד, או בכלל לא. המונח "נהר ראשי", מקבל ביטוי באיור זה באמצעות הערוץ שצבוע בצהוב ובאדום.
נהר ראשי (באנגלית: Main stem או Trunk) בהידרולוגיה הוא הערוץ העיקרי במורד הזרם של נהר, בניגוד ליובליו. הנהר הראשי משתרע לאורך כל הדרך מהמקור שלו ועד למוצא הנהר לבסיס הסחיפה הסופי, שהוא בדרך כלל אוקיינוס או ים. כל השטח שעליו זורם הנהר הראשי ויובליו, לרבות המדרונות שתורמים לזרימת היובלים, נקרא אגן הניקוז של הנהר הראשי.
אחד ההיבטים החשובים ביותר של הגאוגרפיה הפיזית הוא חקר הסביבה הטבעית והמשאבים של העולם – אחד מהם הוא מים. מכיוון שתחום זה כל כך חשוב, גאוגרפים, גאולוגים והידרולוגים כאחד משתמשים במיון וסיווג סדרי הנחלים והנהרות, כדי לחקור ולמדוד את גודלם של נתיבי המים בעולם.
מערכות סיווג הידרולוגיות מקצות מספרים ליובלים ולנהרות הראשיים בתוך אגן ניקוז. בשיטת הסיווג על שם סטראלר (אנ') המקובלת בגאומורפולוגיה מאז 1957, ערוצים ללא יובלים נקראים ערוצים "מסדר ראשון"; כששני ערוצים מסדר ראשון נפגשים, הם יוצרים ערוץ מסדר שני; כאשר שני ערוצים מסדר שני נפגשים, הם יוצרים ערוץ מסדר שלישי; וכן הלאה. ערוץ הנהר הראשי מסווג בסדר הגבוה ביותר, רק מאותו קטע של הנהר הראשי, שקולט את היובל מהסדר הגבוה ביותר מבין היובלים. ראו האיור משמאל.
בארצות הברית, הערוץ הראשי של נהר המיסיסיפי מקבל את מספר סטראלר של 10. כלומר, ערוץ מסדר עשירי. זה הערך הגבוה ביותר שמקבל נהר ראשי בארצות הברית. שמונה נהרות, בהם נהר קולומביה, מגיעים לסדר תשיעי. נחלים מסדר ראשון, ללא יובלים כלל, הם הנפוצים ביותר. יותר מ-1.5 מיליון מהנחלים הקטנים הללו, עם אגני ניקוז ממוצעים של 2.6 קמ"ר בלבד, זוהו בארצות הברית בלבד. מחוץ לארצות הברית, נהר האמזונאס מגיע לערוץ מסדר 12, מה שהופך אותו לנהר בעל הסדר הגבוה ביותר בעולם.
סדר הערוצים השונים באגן הניקוז, עוזר גם לביוגאוגרפים וביולוגים כדי לקבוע אילו סוגי חיים עשויים להיות נוכחים בנתיב המים. זהו הרעיון מאחורי קונספט "רצף הנהר" (River Continuum) (אנ') – מודל המשמש לקביעת מספר וסוגי האורגניזמים הנמצאים בערוץ בגודל נתון. יותר סוגי צמחים, למשל, יכולים לחיות בנהרות מלאי משקעים הזורמים לאט יותר (זרימה שכבתית/למינרית) כמו המיסיסיפי התחתון, מאשר יכולים לחיות ביובל בעל זרם מהיר (טורבולנטי) של אותו נהר.
לאחרונה, סדר הנחלים שימש גם במערכות מידע גאוגרפי (GIS) למיפוי רשתות נהרות. האלגוריתם, שפותח ב-2004, משתמש בווקטורים (קווים) כדי לייצג את הזרמים השונים, ומחבר אותם באמצעות צמתים (המקום במפה שבו שני הווקטורים נפגשים). על ידי שימוש באפשרויות השונות הזמינות ב-ArcGIS, המשתמשים יכולים לשנות את רוחב הקו או הצבע כדי להציג את סדרי הזרם השונים. התוצאה היא תיאור נכון טופולוגית של רשת הזרמים שיש לה מגוון רחב של יישומים, בין אם הוא משמש GIS, ביוגאוגרף או הידרולוג, סדר זרמים הוא דרך יעילה לסווג את נתיבי המים בעולם, ומהווה שלב מכריע בהבנה וניהול של ההבדלים הרבים בין נחלים בגדלים שונים.
ביאורים

↑  מונחים אלה באנגלית מתארים גם גזע עבה וראשי של עץ, או את הגוף הראשי של האדם ללא הראש והגפיים, רחוב ראשי וארוך ועוד. ראו למשל כאן.
↑  בעולם האקדמי הגאומורפולוגי, לצורך התייחסות במאמרים וספרים לנתיב העיקרי של נהרות בעולם, לא נהוג להוסיף את התואר "ראשי", אלא מסתפקים בשם הנהר ומתכוונים תמיד ל"מוביל הראשי". עיסוק בכך לא מתבצע כאשר מכנים נהר כללית בשמו, אלא רק במסגרת התמקדות בפרטי מרכיבי אגן ניקוז (סימוכין: פרופ' דן באומן, אוניברסיטת בן-גוריון בנגב, מחברם של 2 ספרים בנושא: ראו כאן וכאן.) – בהתייחסותו בכתב לסוגיית "נהר ראשי"). ייתכן שמן הראוי היה לשלב תכנים אלה בערך אגן ניקוז, אך לאור השאיפה בוויקיפדיה, שלכל ערך בוויקיפדיה האנגלית (לפחות) יהיה ערך מקביל בשפה העברית, אזי אגן ניקוז מקביל לערך Drainage basin ונהר ראשי מקביל לערך Main stem (or) Trunk.
↑  תוכן פיסקה זו מקביל פחות או יותר לפרק סיעוף בערך אגן ניקוז.
↑  קיימת שיטה נוספת מאז שנות ה-60 שנקראת Shreve method, אך מכיוון שהיא "מצטברת", היא מבטאת יותר את גודל אגן הניקוז, ולא את סדר היובלים השונים. על כן גאומורפולוגים מעדיפים את שיטת סטראלר. סימוכין ראו כאן.
↑  קונספט רצף הנהר (RCC) הוא מודל לסיווג ותיאור מים זורמים, בנוסף לסיווג של קטעי מים בודדים לאחר היווצרותם של אורגניזמים מחוונים. סימוכין ראו כאן. התיאוריה מבוססת על הרעיון של שיווי משקל דינמי, בו זרמים יוצרים איזון בין פרמטרים פיזיקליים, כגון רוחב, עומק, מהירות ועומס משקעים, תוך התחשבות גם בגורמים ביולוגיים. הוא מציע מבוא למיפוי קהילות ביולוגיות, וגם הסבר לרצף שלהם בקטעי מים בודדים. זה מאפשר למבנה הנהר להיות צפוי יותר באשר לתכונות הביולוגיות של המים. הרעיון פותח לראשונה ב-1980 על ידי רובין ל. ואנוט, עם חוקרים עמיתים במרכז לחקר המים סטראוד (אנ'). סימוכין ראו כאן.
הערות שוליים

↑  .Benke A., C., Cushing C., E. 2005, Rivers of North America. p. 1137, Elsevier Academic Press
1 2 3  Ruth P., 1995., Rivers of the United States, Volume II: Chemical and Physical Characteristics. pp. 15–17, Wiley
↑  Base Level of a Stream, Study.com
↑  אגן ניקוז, באתר מילוג – המילון העברי החופשי ברשת.
1 2 3 4  Stream Order, ThoughtCo
↑  How Stream Order works, Esri – Advancing the power of geography
| --- | --- |
בקרת זהויות :  GND: 4183731-9
סמי כאנאן

| --- | --- |

 לידה:  8 בינואר 1964 (בן 60) ביירות, לבנון
 מדינה:  שווייץ 
 השכלה:  אוניברסיטת ז'נבה 
 מפלגה:  המפלגה הסוציאל-דמוקרטית של שווייץ 
 www.samikanaan.ch
 
סמי כנען בשנת 2012
סמי כאנאן (נולד ב-8 בינואר 1964 בביירות, לבנון) הוא פוליטיקאי שווייצרי, מטעם המפלגה הסוציאל-דמוקרטית של שווייץ, שכיהן כראש עיריית ז'נבה.
פוליטיקה

כאנאן היה חבר פעיל במפלגה הסוציאליסטית בז'נבה. כיהן כראש עיריית ז'נבה בשנים 1994–1998. הוא היה חבר מועצת העיר בעיר ז'נבה בשנים 1997 עד 2001. משנת 2001 עד 2005 כיהן במועצה הגדולה של קנטון ז'נבה. הוא נבחר מחדש לפרלמנט הקנטונלי בשנת 2005 אך ויתר על הישיבה שם.
כחלק מהקמפיין לקראת הבחירות למועצה המנהלית של אפריל 2011, הוא הוצג כ"שמאל ללא מעוף" ובעל "רגישות ירוקה". הוא היה אז מנהל המחלקה ללכידות חברתית, נוער וספורט בעיר ז'נבה, ודיווח בפני השופט מנואל טורנאר (סוציאליסט), ונראה כיורשו הטבעי.
חיים אישיים

נולד בביירות לאב ממוצא לבנוני ולאם מבזל. בעל תואר במדעי המדינה מאוניברסיטת ז'נבה.
הערות שוליים

↑  Télécharger la vCard, Sami Kanaan, www.geneve.ch (בצרפתית)
| --- | --- |
בקרת זהויות :  SUDOC: 203878868  VIAF: 313529902   WorldCat (עם VIAF): 313529902 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סמי כאנאן".
ערך זה הוא קצרמרבנושא פוליטיקאים. אתם מוזמנים לתרום לוויקיפדיה ו.
סטיבן גרינברג

| --- | --- |

הרב סטיבן גרינברג, בהרצאה בבאר שבע, כאורח בית גאה בבאר שבע, מאי 2013
 לידה:  19 ביוני 1956 (בן 68) 
 מדינה:  ארצות הברית 
 השכלה:  ישיבה יוניברסיטי  ישיבת רבינו יצחק אלחנן 
 מעסיק:  National Jewish Center for Learning and Leadership 
 השקפה דתית:  יהדות 
 
סטיבן גרינברג (באנגלית: Steven Greenberg; נולד ב-19 ביוני 1956) הוא רב אמריקני בעל סמיכה לרבנות מהסמינר האורתודוקסי לרבנות בישיבה יוניברסיטי. הוא מכונה בתואר הרב האורתודוקסי הראשון שיצא מהארון, לאחר שנחשף לציבור בכתבה בעיתון מעריב בשנת 1999, והשתתף בסרט תיעודי, "לפניך ברעדה" בשנת 2001, שעסק ביהודים אורתודוקסיים הומואים ולסביות. יהודים אורתודוקסיים, בהם רבנים רבים, אינם רואים בו רב אורתודוקסי, בין השאר על רקע פרשנותו לאיסור "וְאֶת זָכָר לֹא תִשְׁכַּב מִשְׁכְּבֵי אִשָּׁה:", לפיה הוא אוסר יחסי מין בין גברים רק כשנועדו להחיל את כוחו ואדנותו של הגבר האקטיבי.
גרינברג הוא עמית הוראה בכיר ומנהל פרויקט במרכז היהודי-לאומי לחשיבה ומנהיגות, ומחבר הספר "Wrestling with God and Men: Homosexuality in the Jewish Tradition" ("להיאבק עם אלוהים ועם אנשים: הומוסקסואליות במסורת יהודית"), שקיבל את פרס הספר היהודי לקטגוריית פילוסופיה ומחשבה בשנת 2005. הספר תורגם לעברית ויצא לאור בישראל בשנת 2013.
גרינברג מדורג במקום 44 ברשימת "50 הרבנים המובילים בארצות הברית לשנת 2012", של אתר האינטרנט The Daily Beast ומגזין ניוזוויק.
גרינברג מתגורר בסינסינטי עם בן זוגו, סטיבן גולשטין, להם בת.
השקפתו לגבי הומוסקסואליות

משנות התשעים יש דיונים בקהילות דתיות בכל הנוגע ליחס להומוסקסואליות, וניסיונות להציג פרשנויות מרוככות כלפי האיסור המקראי של משכב זכור. אחד מחלוצי הפרשנים הללו הוא גרינברג, שפרסם ב-1993 מאמר בכתב העת האמריקאי "תיקון" שבו הוא מנסה ליישב את היותו הומוסקסואל עם היותו יהודי דתי אורתודוקסי. במאמר, שפורסם במקור בשם העט "הרב יעקוב לבדו", טען גרינברג שאף על פי שרבנים נוהגים לפסוק רק לאחר שמעו את הצדדים הנוגעים בדבר, בכל הנוגע להומואים, רבים ממהרים לפסוק בלי לנסות להכיר אותם ובלי ללמוד על חייהם וחוויותיהם.
הרב גרינברג רואה קונפליקט בין האיסור על יחסי מין הומוסקסואליים ביהדות ובין חשיבות עיקרון הבחירה בה. את הנטייה המינית ההומוסקסואלית הוא רואה כעניין מולד שאינו נתון לבחירת רוב האנשים, אך את ביצוע האקט המיני הוא מפרש כעניין של בחירה. ומכיוון שהתנ"ך, מציב במוקד את האקט המיני ולא את הנטייה המינית או הזהות ההומוסקסואלית, הומו שבוחר לממש את נטייתו וזהותו הוא חוטא, משום שבחר לבצע את האקט המיני האסור; הוא נכנע ליצר הרע.
בספרו עם אלוהים ועם אנשים: הומוסקסואליות במסורת היהודית מציג גרינברג פרשנות מרוככת לאיסור על קיום יחסי מין בין גברים כפי שהוא מופיע בספר ויקרא. עם זאת הוא מציין שהסיכויים שפוסקים אורתודוקסים יקבלו את הפרשנות המוצעת שלו נמוכים מסיבות הלכתיות ופוליטיות: הרבנות האורתודוקסית של ימינו מקדמת את התפיסה שלפיה ההלכה אינה ניתנת לשינוי. זאת תפיסה בעייתית, לדעת הרב גרינברג, משום שההלכה האורתודוקסית היא גוף דינמי ומשתנה.
הרב גרינברג עורך טקסי נישואים בין גברים, בלי להציג אותם כקידושין הלכתיים, שלעמדתו אינם ראויים לזוגות חד-מיניים.
בעקבות פרסום השקפותיו, יותר ממאה רבנים אורתודוקסים מחוגים שונים פרסמו הצהרה לפיה הרב גרינברג אינו רב אורתודוקסי.
ספריו

עם אלוהים ועם אנשים: הומוסקסואליות במסורת היהודית, תרגום לעברית: זיו מילמן, הוצאת הקיבוץ המאוחד, 2013.
ראו גם

אורתודוקסיה מודרנית
הומוסקסואליות ביהדות
הערות שוליים

↑  ספר ויקרא, פרק י"ח, פסוק כ"ב
↑  על משקל הפסוק ממאבקו של יעקב במלאך: ”כִּי-שָׂרִיתָ (נאבקת) עִם-אֱלֹהִים וְעִם-אֲנָשִׁים, וַתּוּכָל”
↑  טריגר, צבי, פשעים נגד הפטריארכיה: ניאוף, הפלות והומוסקסואליות במשפט ובתרבות, האוניברסיטה המשודרת: מודן-משרד הביטחון, 2014, עמ' 126- 128
| --- | --- |
בקרת זהויות :  NLI: 987007311882905171  BIBSYS: 5035400  BnF: cb146188483 (data)  GND: 1064896189  ISNI: 0000 0001 1470 8171  LCCN: n2003067940  NKC: zmp20211132659  NTA: 335875912  SUDOC: 08887253X  VIAF: 37169896   WorldCat (עם VIAF): 37169896
משה זכאי

משה זכאי בינואר 2001
משה זכאי (Moshe Zakai,‏ 22 בדצמבר 1926 – 27 בנובמבר 2015) היה פרופסור מחקר אמריטוס בפקולטה להנדסת חשמל בטכניון, זוכה פרס רוטשילד בהנדסה לשנת 1994 וחבר האקדמיה הלאומית הישראלית למדעים משנת 1993.
ביוגרפיה

משה זכאי נולד בסוקולקה שבפולין, לרחל (לבית סטבורובסקי) וחיים-אליעזר זקהיים (איש העלייה השנייה, חבר ב-קבוצת אחווה ששירת בגדודים העבריים, חזר לפולין ובשנת 1934 עלה לארץ ישראל בשנית), נכד לשולמית (סולקה) והרב שמואל סטבורובסקי. ב־1936 עלה עם אימו לארץ ישראל והמשפחה התאחדה, והתגוררו בחיפה. למד בגימנסיה ביאליק שבחיפה. בעודו תלמיד הצטרף לארגון ההגנה ועם סיום לימודי התיכון שרת במשטרת היישובים העבריים. במלחמת העצמאות שרת בחיל הקשר. סיים לימודי תואר ראשון בהנדסת חשמל בפקולטה להנדסת חשמל בטכניון בשנת 1951. בין השנים 1952–1954 עבד כמהנדס מחקר ברשות לפיתוח אמצעי לחימה, ולאחר מכן התמנה לראש מדור פתוח מערכות מכ"ם. ב־1956 החל לימודי דוקטורט בהנדסת חשמל באוניברסיטת אילינוי באורבנה-שמפיין, אותו קיבל ב־1958. בתום לימודי הדוקטורט שב ל-ישראל ועמד בשנים 1958–1963 בראש קבוצת התקשורת ברשות לפיתוח אמצעי לחימה. בשנים 1963–1964 שהה כפרופסור אורח באוניברסיטת קליפורניה בברקלי. ב-1965 מונה לפרופסור חבר בטכניון, ב־1969 מונה לפרופסור מן המניין. ב־1970 הופקד על הקתדרה לקומוניקציה על שם ויליאם פונדילר. ב־1985 מונה לפרופסור מחקר בטכניון. בשנים 1970–1973 כיהן כדיקן הפקולטה להנדסת חשמל, בשנים 1976–1978 שימש כמשנה לנשיא לעניינים אקדמיים. ב־1998 יצא לגמלאות כפרופסור מחקר אמריטוס.
משה זכאי היה נשוי לשולמית (מיתה) לבית בריסקמן במשך 63 שנים, ולהם שלושה ילדים. אשתו שולמית סיימה תואר שני של אינג'ינר בפקולטה לאדריכלות ובינוי ערים בטכניון, ב־1956. בן דודו היה הכירורג פרופ' מנדל סטבורובסקי.
פרסים וחברויות

1973 – נבחר כעמית האגודה הבינלאומית להנדסת חשמל ואלקטרוניקה.
1988 – נבחר כעמית האגודה לסטטיסטיקה מתמטית.
1989 – נבחר כחבר חוץ של האקדמיה הלאומית האמריקאית להנדסה.
1993 – נבחר כחבר האקדמיה הלאומית הישראלית למדעים.
1993 – פרס האגודה הבינלאומית להנדסת חשמל ואלקטרוניקה בשטח תורת הבקרה.
1994 – פרס רוטשילד להנדסה.
1998 – פרס בוגר מצטיין של הפקולטה להנדסת חשמל של אוניברסיטת אילינוי באורבנה-שמפיין.
מחקריו > כללי

זכאי עסק בעיקר בתורה של תהליכים אקראיים ויישומיהם במערכות הנדסיות כגון התגברות על "רעש" במערכות קשר, מכ"ם ובקרה. התהליכים האקראיים הבסיסיים המייצגים את הרעש במערכות כאלה הם תהליכים המשתנים עם הזמן באופן מהיר ביותר והם ידועים כ"רעש לבן" או "תהליך וינר" כאשר הרעש הלבן הוא מעין נגזרת של תהליך וינר. בגלל "העצבנות" (השינויים המהירים) של תהליכים אלה, החשבון הדיפרנציאלי והאינטגרלי הקלסי אינו תופס עבור תהליכים אלה. בשנות הארבעים פיתח איטו תורת "אנליזה אקראית" (תחשיב איטו (אנ')) המתייחסת לתהליכי הרעש המהירים עם חוקים מתאימים.
מחקריו > הקשר בין אנליזה אקראית ואנליזה קלאסית

בשנות החמישים התברר שאם פונקציה קלאסית (פונקציה חלקה) הולכת ומתקרבת (מתכנסת) לפונקציה מסוג התנועה הבראונית ואם פונקציות חלקות כאלה מהוות כניסה למערכת פיזיקלית, התוצאות של האנליזה הקלאסית אינן מתכנסות לתוצאות לפי חישוב איטו עבור התגובה של אותה מערכת. במספר מחקרים שכתב זכאי עם וונג, הם מבהירים את הקשר בין שתי הגישות ועל כן איפשרו לפתור בעיות הנדסיות בעזרת התחשיב של איטו. תוצאות אלה אפשרו את השימוש של תחשיב איטו לבעיות בפיזיקה ובהנדסה.
מחקריו > משוואת זכאי

בעיית סינון (הפרדת האות מהרעש) של משפחה רחבה של מערכות דינמיות ליניאריות ידועה כמסנן קלמן.
בהמשך לזה עלתה בעיה דומה של מציאת המסנן האופטימלי עבור מערכות לא־ליניאריות. התוצאות שהיו ידועות עבור מקרה זה היו מסובכות ביותר. בסביבות 1967 פיתח זכאי משוואה הרבה יותר פשוטה עבור המסנן האופטימלי הידועה כ"משוואת זכאי". תוצאה זו מהווה נקודת מפנה למספר רב של מחקרים בשטח זה.
מחקריו > יעילותם של פתרונות מקורבים לעומת פתרונות תאורטיים

כיוון מחקרי נוסף עליו עבד זכאי, היה פתרון בעיות בתנאי רעש (כגון מכ"ם, או סינון לא-ליניארי). בהרבה מקרים אין אפשרות לממש את הפתרון האופטימלי בגלל הסיבוך הרב, לעומת זאת קיימים פתרונות "הנדסיים" מקורבים שנתונים לביצוע. במקרים אלה יש חשיבות רבה לידיעה באיזה מידה קרוב הפתרון האופטימלי לפתרון ההנדסי. במספר מאמרים שכתב זכאי (כולל עבודות עם בוברובסקי, זיו, זיתוני) התקבלו תוצאות חדשות שנתנו תנופה רבה לנושא זה.
מחקריו > הרחבות של תחשיב איטו לתהליכים עם פרמטר דו-ממדי (במקום פרמטר של זמן)

הרעש הלבן והתנועה הבראונית (תהליך וינר) הם פונקציות של הזמן, דהיינו של פרמטר חד־ממדי. לצורך טיפול בבעיות אקראיות המתייחסות לשטחים מחוספסים יש צורך להרחיב את תחשיב איטו לתהליכים אקראיים עם פרמטר דו־ממדי, כאשר ה"סדין הבראוני" הוא ההרחבה של תהליך וינר. במספר עבודות משותפות עם וונג (אנ') הרחיב זכאי את המושג של אינטגרל איטו למערכות דו־ממדיות; בין היתר הם הוכיחו שכל משתנה אקראי שהוא פונקציונל של הסדין הבראוני ניתן לייצוג כאינטגרל איטו מורחב של פונקציה אקראית נאותה.
מחקריו > תחשיב מליאוון ויישומו לבעיות הנדסיות

בנוסף לאנליזה הסטוכסטית של איטו, פיתח מליאוון בשנות ה־70 "חשבון וריאציות סטוכסטי" הידוע בשם "תחשיב מליאוון" (אנ'). התברר שבמסגרת התחשיב הזה אפשר להגדיר אינטגרל סטוכסטי שיכיל את האינטגרל של איטו. העבודות של זכאי עם אוסטונל, ניוארט, זיתוני קידמו את ההבנה ואת השימושיות של תחשיב מליאוון.
המונוגרפיה של זכאי ושל אוסטונל שראתה אור בהוצאת שפרינגר בשנת 1999, (Transformation of Measure on Wiener Space)
עוסקת בשימוש של תחשיב מליאוון לקבלת קשרים בין מידת וינר (תנועה בראונית) לבין מידות הסתברות אחרות שהן במובן מסוים "דומות" למידת וינר. בשנות האלפיים עסק בהרחבת תחשיב מליאוון להעתקות שומרות מידה (סבוב של התנועה הבראונית). כמו כן, עם אוסטונל, עסק בהכללה למרחבים כלליים קשרים ותוצאות בתורת האינפורמציה שהיו ידועים עבור מרחבים פשוטים יותר.
מחקריו > מלחמת יום הכיפורים והתשובה ל־SA-6 (פיתוח הנדסי מתקדם)

במלחמת ששת הימים היו מטוסי חיל האוויר רגילים לחדור בגובה נמוך וכך להתחמק מטילי ה־SA-2 וה־SA-3. אולם במלחמת יום הכיפורים אש נ"מ מרוכזת מנעה את הטיסה בגובה נמוך, אילצה את המטוסים להגביה והמטוסים נחשפו למגוון טילי קרקע-אוויר, ביניהם ה־SA-6, שהפיל עשרות מטוסים, בלי שהיה לחיל האוויר פתרון.
פענוח מנגנון פעולת ה־SA-6 נעשה בשלבים: ב־8–9 באוקטובר נתגלו שרידים מעוכים שלו ברמת הגולן ואחרי כן ראש ביות שרוף שלו. תוך כמה ימים ריכז אדם ליבנה צוות של הרשות לפיתוח אמצעי לחימה אשר בראשו עמדו הפרופסורים משה זכאי ויעקב זיו להבנת שיטת הפעולה של הטיל וב־18 באוקטובר הגיש דו"ח פענוח ראשוני של כל הטיל. יום לפני הפסקת האש, ב־24 באוקטובר, נמצא ראש ביות שלם של הטיל בחווה הסינית. ההגנה נגד הטיל יושמה בפיתוח ה"קורמורן", מתקן חסימה שהוצב על מסוק מדגם יסעור. הפיתוח ארך כחודש ובחודש דצמבר נערך ניסוי מבצעי עם ראש הביות השלם שנתפש שלל. המסוק טס לעברו, ראש הביות איבד את הנעילה ונפל. כבר באביב 1974 סיפקה רפא"ל מספר מערכות "קורמורן" לחיל האוויר.
ספר יובל ליום הולדתו ה־65 לכבודו

Ely Merzbach, Adam Shwartz (Eds.), Stochastic Analysis: Liber Amicorum for Moshe Zakai, Academic Press, San Diego, California, 1991.
ראו גם

משוואת זכאי
לקריאה נוספת

על חייו ומחקריו של זכאי: ראו ספר היובל Stochastic Analysis, Preface ix, Foreword xi–xiv
לרשימת פרסומים עד 1990 ראו ספר היובל עמ' XX–XV. עבודותיו בין 1990 ל־2000 מסוכמות בספר [99] לפרסומיו בשנים האחרונות ראה Google - Math. arXiv
סוויפ

סוויפ (באנגלית: sweep או whitewash) הוא מונח בספורט, המשמש לתאר מצב שבו קבוצה או שחקן מנצחים את כל משחקיהם או סדרת משחקים נגד יריב או יריבה מסוימים.
שימוש בספורט > בייסבול

ב-MLB, קבוצות בדרך כלל משחקות מספר משחקים אחת נגד השנייה; אם קבוצה אחת מנצחת את כל המשחקים בסדרה זו והיא בדרך לסוויפ, אוהדיה לעיתים יביאו למגרש מטאטאים, כדי "לטאטא" את הקבוצה היריבה.
שימוש בספורט > הוקי קרח

פלייאוף גביע סטנלי של ה-NHL כולל ארבעה סיבובים של סדרות "הטובה משבע", וכל קבוצה שמנצחת סדרת פלייאוף בארבע משחקים משיגה "סוויפ". גמר הגביע סטנלי הוכרע בסוויפ 20 פעמים: 1939, 1941, 1943, 1944, 1949, 1952, 1960, 1968, 1969, 1970, 1976, 1977, 1982, 1983, 1988, 1992, 1995, 1996, 1997 ו-1998.
שימוש בספורט > טניס

בטניס נהוג לכנות "דאבל בייגל" או "טריפל בייגל" מצב שבו השחקן מנצח את כל המשחקונים במערכות (6–0, 6–0, או 6–0, 6–0, 6–0; בהתאמה).
שימוש בספורט > כדורסל

הסוויפ הראשון בהיסטוריה של ה-NBA היה בעונת 1947/1948 (כאשר הליגה עדיין נקראה ליגת ה-BAA), ובו עברה בולטימור בולטס את שיקגו סטאגס בסוויפ של סדרת הטוב מ-3 בחצי הגמר, והמשיכה לזכייה באליפות. הסוויפ הראשון בגמר ה-NBA אירע בעונת 1958/1959, אז ניצחה בוסטון סלטיקס את מיניאפוליס לייקרס 4–0 בסדרה, וזכתה באליפות. בסף הכל, סדרת הגמר נגמרה בסוויפ תשע פעמים (1959, 1971, 1975, 1983, 1989, 1995, 2002, 2007 ו-2018. גולדן סטייט ווריורס היא היחידה שניצחה שני גמרים בסוויפ, ואילו לוס אנג'לס לייקרס הפסידה שלוש פעמים בסוויפ בגמר. מאז ייסוד ה-NBA ונכון ל-2023, סדרות פלייאוף ה-NBA הוכרעו בסוויפ 184 פעמים, כאשר לוס אנג'לס לייקרס מחזיקה בשיא הסוויפים בהיסטוריה של הפלייאוף (31).
בליגת העל בכדורסל, החל מעונת 1989/1990 ועד לעונת 2004/2005 נערכה סדרת הגמר בפורמט סדרת הטוב מ-5 משחקים. מתוך 16 עונות אלו זכתה מכבי תל אביב ב-15 אליפויות, מהן 11 בסוויפ של 3–0 (כולל שני רצפים של 5 אליפויות בסוויפ).
שימוש בספורט > סנוקר

בסנוקר, סוויפ מתרחש כאשר שחקן מנצח משחק בלי להפסיד אף פריים. סוויפ כזה הוא נדיר מאוד, ואירע רק 3 פעמים בגמר של טורנירי דירוג מקצועניים.
הערות שוליים

↑  masters, Chris Turner's SNOOKER ARCHIVE, ‏2012-01-07
↑  Robertson Whitewashes Zhou In Austria Final, WPBSA, ‏2020-01-26 (באנגלית)
ערך זה הוא קצרמרבנושא ספורט. אתם מוזמנים לתרום לוויקיפדיה ו.
סמי וחברים מסביב לעולם

| --- | --- |

כרזת הסרט בעברית
 מבוסס על:  מסביב לעולם ב-50 שנה
 בימוי:  בן סטאסן, וינסנט קסטלוט
 הופק בידי:  ג'ינה גאלו
 תסריט:  דומיניק פאריס
 מדבבים:  קייטלין מאהר, קרטר הייסטינגס, אלן שירמן, חרי פייטון, אלנה אובך, קרלוס אלזרקי, קמיל לאבאדי, ג'ו תומאס, ביל פארקס, איזבל פורמן
 מדבבים בעברית:  אוהד שחר, מיכה אוזין סליאן, נדב ירושלמי, בר סביר, אמנון וולף, שרון כהן, איילה פלדמן, הילה מערבי, נורית בנאי קורן, גיא רושיניאק, גדי לוי, שמחה ברבירו, דור צויגנבום, אניטל אלבחר, אייל פרידמן, רובי מוסקוביץ, דור אררט, זיו מאיר, יובל סגל, אלדד פריבס, דניאל לרוז פיק, דקלה הדר, מורן סופר, עדי לוי, רום קלטר
 מוזיקה:  ראמין דג'אוואדי
 מדינה:  צרפת צרפת בלגיה בלגיה
 חברת הפקה:  uFund, nWave Pictures 
 חברה מפיצה:  Big Bang Media, StudioCanal, נטפליקס, האחים וורנר 
 שיטת הפצה:  וידאו על פי דרישה 
 הקרנת בכורה:  15 באוגוסט 2012
 משך הקרנה:  93 דקות
 שפת הסרט:  אנגלית (דובב לשפות נוספות, ביניהן: עברית, צרפתית ועוד)
 סוגה:  סרט הרפתקאות
 סרט קודם:  מסביב לעולם ב-50 שנה
 דף הסרט ב־IMDb
 
סמי וחברים מסביב לעולם (באנגלית: A Turtle's Tale 2: Sammy's Escape from Paradise, בתרגום חופשי לעברית: סיפורו של צב 2: הבריחה של סמי מגן עדן) הוא סרט הרפתקאות מונפש בלגי-צרפתי שביימו בן סטאסן ווינסנט קסטלוט, וכתב דומיניק פאריס. הסרט הוקרן לראשונה בבלגיה, צרפת וישראל ב-15 באוגוסט 2012. הסרט משמש כסרט המשך לסרט "מסביב לעולם ב-50 שנה". אורך הסרט הוא 93 דקות, ושפת המקור שלו היא אנגלית, אך הוא דובב לשפות נוספות, ביניהן: עברית, צרפתית ועוד.
תקציר העלילה

סמי וריי, שני צבי ים וחברי אמת, נהנים מהמים והמחול של שונית האלמוגים. שני הצבים משגיחים על שתי צבות שזה עתה בקעו, ריקי ואלה, שנמצאות בדרכן אל הים הגדול. בהיום בהיר אחד, צייד חטף את סמי וריי בשביל להיכנס אותם לאקווריום מרהיב אליו מגיעים תיירים בדואים. האחראי על האקווריומים הוא ביג די, סוס הים שמגלה להם תוכנית לבריחה גדולה. עם החברים החדשים שמצאו, ג'ימבו הדג ולובסטר מגמגם, אנאבל התמנונה המתוקה ומשפחה שלמה של פינגווינים, סמי וריי רוקמים מזימת בריחה משלהם. כל זה קורה בזמן שריקי ואלה הקטנות מגיעות עם תוכנית לפרוץ פנימה בשביל להציל אותם.